Diari Oficial de la Generalitat Valenciana


Sumari del DOGV 5945, del 02-02-2009 (2009/961)

RESOLUCIÓ de 29 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni ente el Ministeri de Cultura i la Generalitat pel qual es formalitza el canvi de seu de l'Arxiu Històric Provincial d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/961


Data del document
:   29-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Alacant
    * cooperació administrativa
    * arxiu
    * administració central

RESOLUCIÓ de 29 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni ente el Ministeri de Cultura i la Generalitat pel qual es formalitza el canvi de seu de l'Arxiu Històric Provincial d'Alacant. [2009/961]  
El Ministeri de Cultura i la Generalitat han subscrit, després de la tramitació prèvia reglamentària, el 9 d'octubre de 2008, el conveni pel qual es formalitza el canvi de seu de l'Arxiu Històric Provincial d'Alacant.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0063/2009, i que figura com a annex d'esta resolució.  
València, 29 de gener de 2009.- El director general de Relacions amb les Corts i Secretariat del Consell: Ángel Mompó Romero.  
Conveni entre el Ministeri de Cultura i la Comunitat Autònoma Valenciana pel qual es formalltza el canvi de seu de l'Arxiu Històric Provincial d'Alacant  
Madrid, 9 d'octubre de 2008  
D'una part, César Antonio Molina Sánchez, ministre de Cultura, en nom i representació de l'esmentat departament ministerial, en virtut del que establix l'article 13 de la Llei 6/1997, de 14 d'abril, d'Organització i Funcionament de l'Administració General de l'Estat i conforme a l'article 6 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú, segons la nova redacció que en fa la Llei 4/1999.  
D'una altra part, Trinidad María Miró Mira, consellera de Cultura i Esport de la Comunitat Autònoma de València, que actua en nom i representació de la Generalitat en virtut de l'acord adoptat pel Consell de data 15 de febrer de 2008.  
Manifesten  
En l'annex del conveni de gestió d'arxius de titularitat estatal subscrit entre ambdós administracions i publicat en el Boletín Oficial del Estado de 19 de gener de 1985, consta com a domicili de l'Arxiu Històric Provincial d'Alacant el carrer Juan Bautista Láfora, s/n, amb la qual fa cantó l'esmentat arxiu, situat en el carrer Paseíto de Ramiro, 15.  
L'administració general de l'estat ha construït un edifici per a albergar la nova seu de l'Arxiu Històric Provincial d'Alacant.  
A l'empara del que disposa l'apartat 4) «Edificis i instal·lacions» de l'esmentat conveni de gestió d'arxius de titularitat estatal subscrit entre ambdós administracions, el Ministeri de Cultura, d'acord amb els òrgans competents de la Comunitat Autònoma de València, ha considerat convenient traslladar la seu actual de l'Arxiu Històric Provincial d'Alacant a l'edifici de nova planta, situa en el carrer Guillén de Castro, 3, d'eixa mateixa ciutat, la titularitat del qual pertany a l'Estat, amb la finalitat d'atendre al millor funcionament de tal servici públic.  
Per allò que s'ha exposat, es procedix a formalitzar allò que s'ha convingut, conforme a les clàusules següents:  
Clàusules  
Primera. S'acorda traslladar l'Arxiu Històric Provincial d'Alacant des de la seua seu actual, Paseíto de Ramiro, 15, a l'immoble de titularitat estatal situat en el carrer Guillén de Castro, 3.  
En conseqüència, queda modificat l'annex del conveni entre el Ministeri de Cultura i la Comunitat Autònoma de València (BOE de 19 de gener de 1985), substituint la referència al carrer Juan Bautista Láfora, s/n, per la de carrer Guillén de Castro, 3.  
Segona. Realitzat el trasllat, els locals que ha estat ocupant l'esmentat arxiu en l'edifici del carrer Paseíto de Ramiro, 15, d'Alacant, quedaran a disposició del seu titular dominical.  
Tercera. El regim de gestió i els compromisos establits per les parts firmants del conveni de gestió d'arxius, publicat en el BOE de 19 de gener de 1985, no es modifiquen ni alteren pel canvi de seu.  
L'increment de despeses, tant de personal com de funcionament, que ocasione la nova seu de l'Arxiu Històric Provincial d'Alacant serà assumit íntegrament per la Comunitat Autònoma de València, conforme a les seues disponibilitats pressupostàries, en l'exercici de les seues competències de gestió.  
Qualsevol contractació que es produïsca a conseqüència del conveni, s'ha d'ajustar a les disposicions de la legislació de contractes de les administracions públiques.  
I en prova de conformitat i acceptació, les parts firmen el present document en doble versió castellana i valenciana, en triple versió i amb un únic efecte en el lloc i data de l'encapçalament.  
El ministre de Cultura: César Antonio Molina Sánchez .  
La consellera de Cultura i Esport de la Comunitat Autònoma de València: Trinidad María Miró Mira.